Απονομή Σύνταξης Γήρατος από το Τ.Ε.Α.Υ.Ε.Τ. – Ν.Π.Ι.Δ.
Ηλεκτρονική Αίτηση Σύνταξης από το Τ.Ε.Α.Υ.Ε.Τ.
Οι αιτήσεις συνταξιοδότησης προς το Τμήμα Παροχών του Ταμείου κατατίθενται υποχρεωτικά μέσω της ηλεκτρονικής πλατφόρμας Ηλεκτρονική Αίτηση Σύνταξης. Στην ιστοσελίδα του Ταμείου, διατίθενται οδηγίες σχετικά με την Ηλεκτρονική αίτηση σύνταξης https://www.teayet.gr/sites/default/files/2022-03/%CE%95%CE%9D%CE%97%CE%9C%CE%95%CE%A1%CE%A9%CE%A3%CE%97%20-%20%CE%97%CE%BB%CE%B5%CE%BA%CF%84%CF%81%CE%BF%CE%BD%CE%B9%CE%BA%CE%AE%20%CE%91%CE%AF%CF%84%CE%B7%CF%83%CE%B7%20%CE%A3%CF%8D%CE%BD%CF%84%CE%B1%CE%BE%CE%B7%CF%82.pdf
Ο ασφαλισμένος δικαιούται συνταξιοδότηση, εφόσον πληροί τις προϋποθέσεις που αναφέρονται στο Καταστατικό και στον Κανονισμό Παροχών του Ταμείου μας και έχει συμπληρώσει τις απαραίτητες προϋποθέσεις της ηλικίας και χρόνου ασφάλισης.
Οι αιτήσεις συνταξιοδότησης κατατίθενται υποχρεωτικά μέσω της ηλεκτρονικής πλατφόρμας Ηλεκτρονική Αίτηση Σύνταξης και απαιτείται προηγούμενη εγγραφή και είσοδο με προσωπικούς κωδικούς. Τα Δικηγορικά γραφεία και τα Γραφεία Διεκπεραιώσεων πρέπει να κάνουν μια φορά εγγραφή με τα στοιχεία του γραφείου και με την είσοδο στο σύστημα θα καταθέτουν διαφορετική αίτηση για κάθε αιτούντα.
Η διαδικασία αφορά στην απονομή σύνταξης από το Τ.Ε.Α.Υ.Ε.Τ. και αφορά όλους τους ασφαλισμένους του Ταμείου που θεμελιώνουν το δικαίωμα της συνταξιοδότησης.
Απόφαση συνταξιοδότησης από τον Κύριο Φορέα
Φωτοτυπία του πρώτου φύλλου του Βιβλιαρίου Τραπέζης
Ειδικοί κωδικοί χρήστη σε πλατφόρμα του Ταμείου
Υπεύθυνη Δήλωση του Ν. 1599/1986 θεωρημένη για το γνήσιο της υπογραφής από δημόσια αρχή, στην οποία να αναφέρονται το ονοματεπώνυμο των εργοδοτών στους οποίους απασχολήθηκε και τα αντίστοιχα χρονικά διαστήματα και η ημερομηνία οριστικής διακοπής της εργασίας.
Βεβαίωση του τελευταίου εργοδότη στην οποία να αναφέρονται η ιδιότητα και ο χρόνος απασχόλησης
Σε περίπτωση που δεν διατίθεται Βιβλιάριο Τραπέζης, υποβάλλεται βεβαίωση IBAN.
Η αναζήτηση του φωτοαντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/
Ηλεκτρονική πλατφόρμα Ηλεκτρονική Αίτηση Σύνταξης
Ταμείο Επαγγελματικής Ασφάλισης Υπαλλήλων Εμπορίου Τροφίμων (Τ.Ε.Α.Υ.Ε.Τ. – Ν.Π.Ι.Δ.)
Ο χρόνος ασφάλισης που λαμβάνεται υπόψη για τη θεμελίωση και τον καθορισμό του ποσού της σύνταξης είναι ο χρόνος για τον οποίο καταβλήθηκαν οι προβλεπόμενες ασφαλιστικές εισφορές στο Ταμείο και συντρέχουν οι νόμιμες προϋποθέσεις υπαγωγής στην ασφάλιση. Σε περιπτώσεις διαδοχικής ασφάλισης, ο φάκελος του ασφαλισμένου διαβιβάζεται στους προηγούμενους ασφαλιστικούς φορείς. Ο χρόνος διεκπεραίωσης εξαρτάται από το χρόνο απάντησης από άλλα Ταμεία.
Κανονισμός Εσωτερικής Λειτουργίας Ταμείου
Εφαρμογή διαδοχικής ασφάλισης μεταξύ φορέων επικουρικής ασφάλισης ΝΠΔΔ, ΝΠΙΔ κλπ. και Ταμείων του άρθρου 36 του Ν. 4052/2012.
Έγκριση καταστατικού Ταμείου Επαγγελματικής Ασφάλισης Υπαλλήλων Εμπορίου Τροφίμων Ν.Π.Ι.Δ. (Τ.Ε.ΑΥ.Ε.Τ.- Ν.Π.Ι.Δ.)», σύμφωνα με την παράγραφο 2 του άρθρου 36 του Ν. 4052/2012.
Αυτεπάγγελτη αναζήτηση και κατάργηση της έκδοσης δικαιολογητικών για τη διεκπεραίωση διοικητικών διαδικασιών
Κατάργηση της έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών.
Τροποποίηση της υπ’ αρ. 19173/8-4-2025 κοινής απόφασης των Υπουργών Εσωτερικών και Ψηφιακής Διακυβέρνησης «Κατάργηση έκδοσης του πιστοποιητικού οικογενειακής κατάστασης και του πιστοποιητικού γέννησης για τη διεκπεραίωση διοικητικών διαδικασιών» (Β’ 1783).
Κατά της απορριπτικής απόφασης συνταξιοδότησης μπορεί να ασκηθεί από τον ενδιαφερόμενο ενδικοφανής προσφυγή εντός τριών (3) μηνών από την κοινοποίηση της πράξης στον ασφαλισμένο.
Το αρμόδιο τμήμα παραλαμβάνει την αίτηση για επεξεργασία αυτής.
Η πρωτοκόλληση και η χρέωση στο αρμόδιο Τμήμα γίνεται ηλεκτρονικά.
Η αίτηση επεξεργάζεται από τον αρμόδιο υπάλληλο, ούτως ώστε να διαπιστωθεί αν είναι πλήρης από δικαιολογητικά και αν πρέπει να γίνουν ενέργειες αναζήτησης χρόνου από άλλα Ταμεία (Διαδοχική)
Σε περίπτωση που με την υποβολή της αίτησης, δεν έχουν κατατεθεί ηλεκτρονικά τα πλήρη δικαιολογητικά που απαιτούνται για να εξεταστεί η αίτηση, γίνεται επικοινωνία μέσω e-mail με τον αιτούντα για τη αποστολή αυτών ηλεκτρονικά εκ μέρους του.
Ο αρμόδιος υπάλληλος προβαίνει σε έλεγχο των δικαιολογητικών ούτως ώστε να διαπιστωθεί η πληρότητα του φακέλου.
Ο αρμόδιος υπάλληλος ελέγχει τον ασφαλιστικό βίο του αιτούντα.
Εφόσον ο ασφαλισμένος έχει χρόνο ασφάλισης μόνο στο ΤΕΑΥΕΤ, ο φάκελος δίνεται στο αρμόδιο Τμήμα για την καταμέτρηση του χρόνου ασφάλισης.
Εφόσον ο ασφαλισμένος έχει χρόνο ασφάλισης και σε άλλο Ταμείο, γίνεται η αναζήτηση του χρόνου αυτού με επικοινωνία με το άλλο Ταμείο ταχυδρομικά.
Ο αρμόδιος υπάλληλος προχωρεί στην καταμέτρηση του χρόνου ασφάλισης
Ο αρμόδιος υπάλληλος εφόσον είναι πλήρη τα προηγούμενα βήματα προχωρεί στην εξέταση των προϋποθέσεων συνταξιοδότησης βάσει των καταστατικών του διατάξεων.
Σε περίπτωση απόρριψης αιτήσεως ασφαλισμένου για την απονομή της παροχής, πριν την έκδοση της διοικητικής πράξης, το Ταμείο καλεί τον θιγόμενο σε ακρόαση. Το δικαίωμα της ακρόασης συνίσταται στην παροχή δυνατότητας στον ασφαλισμένο να αναπτύξει γραπτώς ή προφορικώς τις απόψεις του, εντός μηνός από της κοινοποίησης σε αυτόν σχετικής πρόσκλησης. Σε περίπτωση άρνησης ή άπρακτης παρέλευσης του ανωτέρω χρόνου, θεωρείται ότι έχει εκπληρωθεί το δικαίωμα. Πράξη με την οποία απορρίπτεται αίτηση απονομής παροχής, χωρίς προηγούμενη ακρόαση του αιτούντος είναι ακυρωτέα.
Η απόφαση απόρριψης κοινοποιείται στον ενδιαφερόμενο έγχαρτα μέσω ταχυδρομείου ή ηλεκτρονικά ανάλογα με την επιλογή που έχει κάνει κατά την αίτησή του. Στο σχετικό έγγραφο κοινοποίησης γίνεται ρητή αναφορά στο δικαίωμα δικαστικής προσβολής της απόφασης και στη σχετική προθεσμία αυτής.
Εφόσον θεμελιώνεται δικαίωμα χορήγησης σύνταξης, πραγματοποιείται ο υπολογισμός του ποσού της δικαιούμενης σύνταξης.
Το Τμήμα Παροχών συντάσσει τη σχετική απόφαση για παροχή σύνταξης. Η απόφαση υπογράφεται από τον Εισηγητή, τον Προϊστάμενο του Τμήματος Παροχών και το Διευθυντή του Ταμείου.
Η απόφαση για χορήγηση της σύνταξης κοινοποιείται στον ενδιαφερόμενο έγχαρτα μέσω ταχυδρομείου ή ηλεκτρονικά ανάλογα με την επιλογή που έχει κάνει κατά την αίτησή του. Στο σχετικό έγγραφο κοινοποίησης γίνεται ρητή αναφορά στο δικαίωμα δικαστικής προσβολής της απόφασης και στη σχετική προθεσμία αυτής.
Εφόσον το Ταμείο έχει εκδώσει εγκριτική απόφαση, σε μηνιαία βάση, παράγεται μέσω του συστήματος συντάξεων αρχείο με συγκεκριμένη γραμμογράφηση, το οποίο αποστέλλεται στη ΔΙΑΣ. Η σύνταξη καταβάλλεται την πρώτη ημέρα κάθε μηνός.
Σε περίπτωση που είναι ασφαλισμένος μόνο στο ΤΕΑΥΕΤ και δεν έχει χρόνο ασφάλισης σε άλλα Ταμεία.
Ο χρόνος διεκπεραίωσης εξαρτάται από το χρόνο απάντησης από το άλλο Ταμείο.
Ο χρόνος διεκπεραίωσης εξαρτάται από τα στοιχεία του ασφαλιστικού βίου που μας έχει δώσει ο ασφαλισμένος
Παραλαβή της αίτησης για απονομή σύνταξης
Πρωτοκόλληση και χρέωση σε αρμόδια μονάδα του φορέα
Ελλιπή δικαιολογητικά και αποστολή Email στον Ασφαλισμένο
Διαδοχική-Αναμονή Αναζήτησης χρόνου από αλλά Ταμεία
Εξέταση προϋποθέσεων για χορήγηση σύνταξης
Μη πλήρωση προϋποθέσεων συνταξιοδότησης - Κλήση σε ακρόαση